**AJÁNLATTÉTELI FELHÍVÁS**

**Eszközbeszerzés Szentmargitfalva Község Önkormányzata részére**

**Az ajánlati felhívás tárgya: Magyar Falu Program Közterület karbantartását szolgáló eszközbeszerzés - 2020 című, MFP-KKE/2020 kódszámú 3084082245 azonosító számú projekt megvalósításához szükséges Eszközbeszerzés**

**Az Ajánlatkérő:** Szentmargitfalva Község Önkormányzata

8872 Szentmargitfalva, Fő út 14.,

telefon: 93/579-027, 06-30

képviseli: Molnár János polgármester

**A beszerzés tárgya:**

**Magyar Falu Program Közterület karbantartását szolgáló eszközbeszerzés - 2020 című, MFP-KKE/2020 kódszámú 3084082245 azonosító számú projekt megvalósításához szükséges eszközbeszerzés**, amelynek keretében **1 db 9593DM - X950R fűnyíró traktor, 1 db 3880M-seprőkefe 52” és 1 db 1492M- Hótoló kerül beszerzése.**

**A szerződés meghatározása: adásvételi szerződés**

**A teljesítés helye:** Szentmargitfalva Község Önkormányzata, 88872 Szentmargitfalva, Fő út 14.

**Teljesítés határideje:** 2021. április 30.

**Az ellenszolgáltatás teljesítésének feltétele:**

A nyertes Ajánlattevő a nyertes árajánlat alapján, az eszköz kiszállítását követően egy db végszámla kiállítására jogosult. Az ajánlatkérő a számla összegét a számla kézhezvételétől számított 8 napon belül az Ajánlattevő által megjelölt pénzintézetnél vezetett számlájára átutalja.

Az Ajánlatkérő a legkedvezőbb ajánlatot adó ajánlattevővel adásvételi szerződést köt a 3. sz. melléklet szerint.

**Az ajánlat benyújtásának határideje, helye és módja:**

Benyújtási határidő: **2021. február 25. (csütörtök) 16 óra 00 perc**

Benyújtás helye: Az ajánlatokat eredeti példányban, postai úton vagy személyesen zárt borítékban kell benyújtani Szentmargitfalva Község Önkormányzata 8872 Szentmargitfalva, Fő út 14. címre. A borítékra rá kell írni MFP-KKE/2020.

**Az ajánlat tartalmi követelményei:**

Az ajánlati árat az 1. sz. mellékletben foglalt ajánlati lap szerint kell megadni. A szerződés tárgyára tekintettel részajánlat nem tehető. Az ajánlathoz mellékleni kell a 2. melléklet szerinti átláthatósági nyilatkozatot.

**Az ajánlatok bontásának időpontja és helye:**

Bontás időpontja: **2021. február 26. (péntek) 10 óra** **00 perc**

Bontás helye: Szentmargitfalva Község Önkormányzata 8872 Szentmargitfalva, Fő út 14.

*Az ajánlatok bontásakor az 1. sz. mellékletben található ajánlati lap szerinti adatok kerülnek ismertetésre.*

**Hiánypótlás:**

Az ajánlatkérő hiánypótlási lehetőséget egy alkalommal biztosít, az érvényes ajánlat feltétele az esetleges hiánypótlási felhívásban foglaltak teljesítése.

**Az ajánlatok érvényessége és értékelése:**

* + Az ajánlatkérő csak a beadási határidőre beérkezett, a kiírás feltételeinek megfelelő ajánlatot tekinti érvényesnek.

**Érvénytelen az ajánlat, ha**

* az ajánlattételi határidő lejártát követően nyújtja be az ajánlattevő az ajánlatát,
* a felhívásban foglalt formai és tartalmi követelményeknek nem felel meg,
* az ajánlati kötöttség beálltát követően módosítja az ajánlattevő,
* az abban meghatározott ellenszolgáltatás mértéke eléri a Kbt. szerinti közbeszerzési értékhatárt,
* az ajánlattevővel szemben összeférhetetlenségi ok áll fenn.
  + Az ajánlat elbírálásának szempontja: a legalacsonyabb összegű ellenszolgáltatás.
  + Az ajánlatkérő tárgyalást nem tart.

**Eredményhirdetés:**

Ajánlatkérő az ajánlattevőt írásban (elektronikus úton) tájékoztatja az ajánlatok elbírálásáról és a nyertes kiválasztására vonatkozó beszerzői döntésről.

A szerződéskötés várható ideje: legkorábban 2021. március 1.

Ajánlatkérő fenntartja a jogot az ajánlatkérés indokolás nélküli visszavonására, az ajánlatkérésben foglalt időpontok átütemezésére, illetve az eljárás eredménytelenné nyilvánítására.

**Eredménytelen a beszerzési eljárás**, ha:

* nem nyújtottak be ajánlatot (nincs ajánlat),
* csak az ajánlattételi határidő lejárta után nyújtottak be ajánlatot,
* az ajánlattevők egyike sem felel meg az ajánlati felhívásban foglalt feltételeknek,
* egyik ajánlattevő sem, vagy az összességében legelőnyösebb ajánlattevő sem tett – az ajánlattevő rendelkezésére álló anyagi fedezet mértékére tekintettel – megfelelő ajánlatot,
* bármely ajánlattevőnek az eljárás tisztaságát sértő cselekménye miatt a megrendelő az eljárás érvénytelenítéséről dönt.

Ajánlatkérő az eljárást a szerződés megkötésére vagy teljesítésére képtelenné válása miatt eredménytelenné nyilváníthatja.

Bővebb felvilágosítás az ajánlatkéréssel kapcsolatban a következő elérhetőségen kérhető:

**Szentmargitfalva Község Önkormányzata**

8872 Szentmargitfalva, Fő út 14. 🕿: 93/579-027

Képviseli: Molnár János polgármester 🕿: 06-30-720-7695

Szentmargitfalva, 2021. február 5.

Molnár János

polgármester

1. melléklet

**AJÁNLATI LAP**

**Magyar Falu Program keretében meghirdetett „Közterület karbantartását célzó eszközbeszerzés”** című**, MFP-KKE/2020** kódszámú, **3084082245** azonosító számú projekt megvalósításához szükséges **Eszközbeszerzés** tárgyúajánlatkéréshez

**Szentmargitfalva Község Önkormányzata** részére

I. 1. Az Ajánlatkérő neve: Szentmargitfalva Község Önkormányzata

1. Az Ajánlatkérő címe: 8872 Szentmargitfalva, Fő út 14.
2. **Az ajánlat tárgya:**

Magyar Falu Program keretében meghirdetett **„Közterület karbantartását célzó eszközbeszerzés”** című**, MFP-KKE/2020** kódszámú**, 3084082245 azonosító számú projekt** megvalósításához szükséges **Eszközbeszerzés**

1. **Az ajánlattevőre vonatkozó adatok:**

**1. Ajánlattevő neve:**

**2. Ajánlattevő címe:**

**3. Ajánlattevő adószáma:**

1. **Ajánlattevő levelezési címe:**
2. **Ajánlattevő telefonszáma, elektronikus címe:**
3. **Ajánlati díj:**
4. **Az ajánlat érvényessége:**
5. **Ajánlattévő által kötelezően szállítandó eszközöket az alábbi táblázat tartalmazza:**

|  |  |  |  |  |  |  |  |
| --- | --- | --- | --- | --- | --- | --- | --- |
| Sorszám | Megnevezés | Mennyiség | Mennyiségi egység | Nettó egységár (Ft) | Nettó összes (Ft) | ÁFA (Ft) | Bruttó összes (Ft) |
| 1 | 9593DM - X950R fűnyíró | 1 | db |  |  |  |  |
| 2 | 3880M-seprőkefe 52” | 1 | db |  |  |  |  |
| 3 | 1492M- Hótoló | 1 | db |  |  |  |  |

Kelt ………………………………… 2021. …………………….

**cégszerű aláírás**

1. **melléklet**

**ÁTLÁTHATÓSÁGI NYILATKOZAT**

Alulírott ……………………….. ügyvezető, mint a ………………………………….…………….….. aláírásra jogosult képviselője jele okirat aláírásával ezennel büntetőjogi felelősségem tudatában nyilatkozom, hogy az általam képviselt szervezet az Nvt. 3. § (1) bekezdés b) pontja szerinti átlátható szervezetnek minősül és

1. tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

*b)* az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

*c)* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

*d)* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a *a), b)* és *c)* alpont szerinti feltételek fennállnak.

Jelen nyilatkozatomhoz mellékelem az alábbi dokumentumokat:

* + cégkivonat, továbbá aláírási címpéldány,
  + nyilvántartásba vételről szóló bírósági végzés/hatósági okirat (egyéb szervezet esetén)

Jelen nyilatkozatot a Magyar Falu Program Közterület karbantartását szolgáló eszközbeszerzés - 2020 című, MFP-KKE/2020 kódszámú 3084082245 azonosító számú projekt megvalósításához szükséges Eszközbeszerzés tárgyú beszerzési eljárás kapcsán tettem.

Kelt:………………………………, 2021. ……………………..

……………………………………………

cégszerű aláírás

1. **melléklet**

**Adásvételi szerződés**

**(Traktor beszerzésére)**

*T E R V E Z E T*

Amely létrejött egyrészről

Név: Szentmargitfalva Község Önkormányzata

székhely: 8872 Szentmargitfalva, Fő út 14.,

Törzskönyvi azonosító (PIR): 436555

Adószám: 15436557-1-20

Bankszámlaszám:

képviseli: Molnár János polgármester

(mint Vevő)

Másrészről:

Név:

Székhely:

Cégjegyzékszám:

Adószám: Statisztikai számjel:

Képviseli:

Kapcsolattartó:

Kapcsolattartó elérhetősége:

mint Eladó

között alulírott napon és helyen az alábbi feltételek szerint:

1. **Előzmények**
2. Felek kijelentik, hogy a jelen szerződés megkötéséhez és teljesítéséhez szükséges valamennyi feltétellel, jogosítvánnyal, hatósági engedéllyel (a tevékenységi kör gyakorlásához szükséges engedéllyel) rendelkeznek. A Felek e kijelentésük megalapozottságáért feltétel nélküli jogszavatosságot vállalnak.
3. Felek rögzítik, hogy a szerződés értékére tekintetettel a beszerzés nem esik a közbeszerzésekről szóló 2015. évi CXLIII. törvény hatálya alá.
4. A Vevő, mint Ajánlatkérő beszerzési eljárást folytatott le Magyar Falu Program keretében meghirdetett „Közterület karbantartását célzó eszközbeszerzés” című, MFP-KKE/2020 kódszámú, 3084082245 azonosító számú projekt megvalósításához szükséges Eszközbeszerzés tárgyában. A Vevő által lefolytatott beszerzési eljárás nyertese Eladó lett.
5. Jelen megállapodás keretében Felek rögzítik az Eszközbeszerzés tárgyát, teljesítésre vonatkozó feltételeket, a szerződés megszüntetésnek eseteit és módját.
6. **A szerződés tárgya és a teljesítés helye**
7. Eladó eladja, vevő pedig megvásárolja a az Eladó kizárólagos tulajdonában álló **9593DM-X950R típusú új fűnyíró traktort az hozzá tartozó 3880M típusú seprőkefe 52” és 1492 M típusú Hótoló kiegészítőkkel**. (A továbbiakban: Traktor és kiegészítők együtt: Traktor.)
8. Felek rögzítik, hogy a Traktor a beszerzési eljárást megindító ajánlattételi felhívásban és dokumentációban, továbbá az eladó ajánlatában és a traktor műszaki leírásában foglalt műszaki feltételekkel rendelkezik.
9. Eladó a Traktort Vevő székhelyén (8872 Szentmargitfalva, Fő út 14.) köteles Vevőnek átadni.
10. Eladó vállalja a Traktor lassú járműként történő vizsgáztatásának és forgalomba helyezésének teljes körű ügyintézését.
11. Eladó kijelenti, hogy jelen adásvételi szerződés tárgya per- teher- és igénymentes, amely kijelentéséért teljes szavatosságot vállal.
12. Eladó szavatolja, hogy általa a szerződés keretén belül szállított Traktor megfelel a beszerzési eljárás dokumentumaiban, különösen az ajánlattételi felhívásban és az Eladó ajánlatában foglalt, valamint jelen szerződésben rögzített követelményeknek.
13. Vevő vállalja, hogy szerződésszerű teljesítés esetén a vételárat megfizeti az eladó részére azzal, hogy Eladó egy számla kiállítására jogosult a teljes szerződött mennyiség szerződés szerinti leszállítását követően.
14. **A teljesítés határideje és módja**
15. Eladó a Traktort köteles Vevő székhelyére szállítani és azt Megrendelő részére lassú járműként történő vizsgáztatást követően, forgalomba helyezett állapotban átadni legkésőbb **2021. április 30.** napjáig. A tervezett szállítás előtt legalább 48 órával Eladó köteles egyeztetni Vevő kapcsolattartójával az átadás-átvétel pontos időpontjáról, körülményeiről.
16. Eladó köteles a szállítást saját szállítóeszközeivel vagy egyéb módon, saját felelősségi körében megszervezni.
17. Eladó tudomásul veszi, hogy a szállítást Vevő működési rendjére figyelemmel köteles végezni. Eladó köteles úgy időzíteni a szállítás időpontját, hogy az átadás-átvétel munkanapokon 8-16 óráig történjen.
18. Az átadás- átvételi eljárást követően Eladó köteles a leszállított Traktort üzembe helyezést követően Megrendelőnek átadni. A Felek az üzembe helyezés során, a Traktor kipróbálásával győződnek meg annak minőségi megfelelőségéről. Nem szerződésszerű teljesítés esetén Vevő megtagadhatja a Traktor átvételét és a teljesítésigazolás kiállítását. A felek az átadást- átvételt és az üzembe helyezést megtörténtét írásban, közösen dokumentálják.
19. Eladó köteles a Traktor rendeltetésszerű használatához szükséges dokumentumokat, igazolásokat, valamint a jótállási igény érvényesítéséhez szükséges dokumentumokat magyar nyelven, a vonatkozó előírásoknak megfelelően az átadás -átvételi eljárás során a Vevő részére átadni. Eladó köteles továbbá átadni Vevő részére a Traktor lassú járműként történő vizsgáztatását és forgalomba helyezését, valamint a kapcsolódó díjak befizetését tartalmazó dokumentumokat, különösen a traktor műszaki adatlapját, eredetiségvizsgálatáról kiállított okiratot, Vevő nevére kiállított törzskönyvét és forgalmi engedélyét, valamint a Vevő nevére szóló felelősségbiztosítási szerződést.
20. Felek rögzítik, hogy az adásvétel tárgyával kapcsolatos tulajdonjogot és kárveszélyt Vevő az üzembe helyezést követő átadás- átvétel időpontjától kezdődően szerzi meg, illetve viseli.

Eladó a Vevő részére történőátadás-átvétel időpontjától számított 36 hónap jótállást vállal a Traktorra és 36 hónap jótállást vállal a kiegészítőkre. A jótállás tekintetében a Felek az egyes tartós fogyasztási cikkekre vonatkozó kötelező jótállásról szóló 151/2003. (IX. 22.) Korm. rendelet előírásait tekintik irányadónak.

1. **Teljesítésigazolás**

Vevő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb az Eladó teljesítéssel egyidejűleg köteles nyilatkozni. A teljesítésigazolás aláírására a Vevő részéről Molnár János polgármester jogosult.

1. **Ellenérték és annak megfizetésére vonatkozó rendelkezések**
2. Felek megállapodnak, hogy a szerződés tárgyának vételára az alábbi:

|  |  |  |  |  |  |  |  |
| --- | --- | --- | --- | --- | --- | --- | --- |
| Sorszám | Megnevezés | Mennyiség | Mennyiségi egység | Nettó egységár (Ft) | Nettó összes (Ft) | ÁFA (Ft) | Bruttó összes (Ft) |
| 1. | 9593DM - X950R fűnyíró | 1 | db |  |  |  |  |
| 2. | 3880M-seprőkefe 52” | 1 | db |  |  |  |  |
| 3. | 1492M- Hótoló | 1 | db |  |  |  |  |

1. Az ÁFA mindenkor hatályos jogszabályok alapján kerül meghatározásra. A Vevő a vételárat magyar forintban fizeti meg, az ellenérték külföldi fizetőeszköz árfolyamához nem köthető.
2. Eladó egy végszámla kiállítására jogosult a szerződés teljesítését követően, Vevő IV. pont szerinti teljesítményigazolása alapján.
3. A Vevő a V.1. pontban megjelölt vételárat az Eladó által cégszerűen és jogszerűen kiállított számla ellenében, a számla Vevőhöz történő érkezését követő 8 napon belül átutalással fizeti meg jelen szerződés első oldalán az Eladó adatainál megjelölt bankszámlaszámra.
4. Felek rögzítik, hogy a vételár tartalmazza az Eladó jelen szerződésből fakadó valamennyi kötelezettségének szerződésszerű teljesítésével kapcsolatban felmerülő valamennyi költségeit, díját, beleértve a Traktor vételárát, a kiszállítás, üzembe helyezés költségét, valamint a Traktor lassú járműként történő vizsgáztatásának és forgalomba helyezésének költségeit is, erre tekintettel Eladó további költség megtérítésére nem tarthat igényt.
5. Késedelmes fizetés esetén az Eladó a Ptk. 6:155. § (1) bekezdésében foglaltak szerint késedelmi kamatra jogosult.

**Hibás teljesítés, a szerződés megerősítése és megszüntetése**

1. Felek rögzítik, hogy Eladó hibás vagy késedelmes teljesítése esetére helytállni tartozik. Az Eladó köteles megtéríteni a jogosultnak a hibás teljesítésből eredő kárát, kivéve, ha a hibás teljesítést kimenti.
2. Hibás teljesítés esetén a vevő kellékszavatossági igényt érvényesíthet. a Ptk. 6:159. § (2) bekezdés a) pontja alapján a Vevő választása szerint a termék kijavítását, vagy kicserélését megfelelő határidő tűzésével követelheti, melynek Eladó a Vevő érdekeinek szem előtt tartásával köteles eleget tenni. Amennyiben ezen kötelezettségének Eladó nem tesz eleget, a megjelölt határidőre kelékszabatossági kötelezettségét nem teljesíti, úgy a Vevő jogosult a szerződést azonnali hatállyal felmondani és meghiúsulási kötbért érvényesíteni.
3. Amennyiben a Vevő úgy ítéli meg, hogy a teljesítés olyam mértékben eltérő a jelen szerződésben, a beszerzési eljárás dokumentumaiban, különösen az ajánlattételi felhívásban és és az Eladó ajánlatában meghatározott termék(ek)től (aluid szolgáltatás), hogy nem áll érdekében a szerződés tárgyának átvétele, akkor a Vevő az Eladó teljesítését visszautasítja. Ebben az esetben a késedelme jogkövetkezményeit alkalmazva, választása szerint póthatáridő tűzése nélkül a szerződéstől elállhat, (vagy azt azonnali hatállyal felmondhatja) és a IV.4. pont szerinti meghiúsulási kötbérre jogosult; vagy póthatáridő tűzésével továbbra is követelheti a teljesítést.
4. Eladó neki felróhatóan a szerződés teljesítésének meghiúsulása esteén meghiúsulási kötbért tartozik megfizetni a vevőnek. A meghiúsulási kötbér mértéke a teljes nettó vételár 20%-a.
5. Vevő fenntartja magának a jogot, hogy a kötbért meghaladó kárát az Eladóval szemben érvényesítse.
6. Az Elaó kizárólagosan felelős minden olyan kárért, amelyet alkalmazottai, alvállalkozói, vagy egyéb közreműködői a Vevőnek, illetve 3. személynek okoztak. Eladó az által okozott károkat közvetlenül rendezni, illetve a Vevőt mentesíteni minden kárigény követelés alól, amely az általa okozott károkkal kapcsolatban merültek fel.
7. Amennyiben kötbér felszámítására kerül sor, arról Vevő ún. kötbérszámlát, vagy a számviteli törvény szerinti bizonylatot állít ki, melyet az Eladó köteles 8 napon belül megfizetni.
8. Vevő jelen szerződést azonnali hatállyal felmondhatja, amennyiben:
   * Az Eladó ellen felszámolás vagy csődeljárás indul, vagy a cégbíróság elrendeli a hivatalból való törlését;
   * Eladó jelen szerződésből eredő lényeges kötelezettségét megszegi, vagy nem teljesíti.
9. Eladó jelen szerződést azonnali hatállyal felmondhatja, amennyiben a Vevő a jelen szerződéből eredő lényeges kötelezettségét megszegi, vagy nem teljesíti.
10. Vevő jogosult és köteles a szerződést felmondani - ha szükséges olyan határidővel, amely lehetővé teszi. hogy szerződéssel érintett feladata ellátásáról gondoskodni tudjon - ha az Eladó nem minősül a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek.
11. **A szerződés módosítása**

A Felek a szerződést a Ptk. 6:191. §-ában és a Beszerzési Szabályzat II.9. pontjában foglaltak figyelembe vételével módosíthatják a szerződést, haa felhívás feltételei, illetve az ajánlat tartalma alapján meghatározott részét, ha a szerződéskötést követően – a szerződéskötéskor előre nem látható ok követeztében – beállott körülmény miatt a szerződés módosítása indokolt, kivéve, ha a módosítás következtében a szerződés értéke elérné a Kbt. szerinti közbeszerzési értékhatárt.

1. **Közreműködő, alvállalkozó igénybevétele**

Az Eladó jelen szerződés szerinti kötelezettség teljesítésére közreműködőt (alvállalkozót) vehet igénybe. A jogosan igénybe vett közreműködőért (alvállalkozóért) amely magatartásáért úgy felel, mintha az érintett feladatot maga végezte volna el. Közreműködő (alvállalkozó) jogosulatlan közreműködése esetén felelős minden olyan kárét, amely enélkül nem következett volna be.

1. **A vitás kérdések rendezése**

Az Eladónak és Vevőnek is meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést, vagy vitát, amely közöttük a szerződés keretében felmerült. Minden ezzel kapcsolatos tényről, akadályok körülményről a felek kölcsönösen kötelesek egymást írásban tájékoztatni.

1. **Vegyes rendelkezések**
2. Amennyiben Eladó felhagy a szerződés teljesítéséhez szükséges tevékenységével vagy az engedélyét az arra jogosult felfüggeszti, visszavonja, erről köteles a Vevőt haladéktalanul tájékoztatni.
3. A szerződés nyelve a magyar. A szerződéshez tartozó és a Felek között kicserélendő összes leírás, levelezés, és egyéb okmányok magyarul íródnak.
4. AZ egyik fél által a másik félnek küldött értesítéseket írásban kell megküldeni a szerződésben meghatározott kapcsolattartók útján.
5. Eladó köteles a szerződés teljesítésének teljes időtartama alatt tulajdonosi szerkezetét a Vevő számára megismerhetővé tenni és az átlátható szervezetre vonatkozó követelményekben bekövetkezett bárminemű változásról Vevőt haladéktalanul értesíteni.
6. A jelen szerződésben nem szabályozott kérdésekben a magyar jog szabályai, különösen a Polgári Törvénykönyvről szóló 2013. évi V. törvény (Ptk.), az államháztartásról szóló 2011. évi CXCV. törvény (Áht.) és a nemzeti vagyonról szóló 2011. évi CXCVI. törvény (a továbbiakban: Nvt.) rendelkezései irányadóak.
7. **Záró rendelkezések**
8. Eladó kijelenti, hogy hogy az Nvt. 3. § (1) bekezdésében meghatározott átlátható szervezetnek minősül. Felek rögzítik, hogy az Eladó jelen szerződés megkötésével egyidejűleg a Vevő rendelkezésére bocsátotta az Áht. 54/A. § b) pontjában megjelölt adatokat. Eladó tudomásul veszi, hogy ezen adatokat a Vevő az Áht 41. § (6) bekezdése alapján a jelen szerződésből származó követelések elévüléséig jogosult kezelni. Amennyiben átláthatóság vonatkozásában Eladó valótlan nyilatkozatot tesz, Vevő jogosult jelen szerződés azonnali hatályú felmondására, valamint az ebből esetlegesen őt ért hátrányok Eladóra történő hárítására, melyet Eladó kifejezetten tudomásul vesz és átvállal.
9. Jelen szerződés elválaszthatatlan részét képezi – a szerződéshez történő kifejezett csatolásuk nélkül is- a Beszerzési Eljárás során keletkezett valamennyi dokumentum, így különösen az ajánlattételi felhívás, dokumentáció, valamint az Eladó ajánlata.

Mellékletek:

1. számú melléklet: Átláthatósági nyilatkozat

2. számú melléklet: Eladó ajánlata

Szentmargitfalva, 2021. március …

|  |  |
| --- | --- |
| Eladó Szentmargitfalva Község Önkormányzata képviseletében:  …………………………………………………  Molnár János  polgármester | Vevő  képviseletében:  ………………………………………………… |

Jogi ellenjegyzés:

……………………………………………….

Dr. Resch Karolina jegyző

Pénzügyi ellenjegyzés:

………………………………………………

Gresa Hajnalka pénzügyi ügyintéző